भारतीय शेयरों के लिए संवत 2067 की शुरुआत काफी उम्मीदों के साथ हुई थी लेकिन शेयर बाजार के निवेशकों के लिए यह साल काफी उथल-पुथल भरा रहा। बम्बई स्टॉक एक्सचेंज (बीएसई) का संवेदी सूचकांक पिछले साल 5 नवंबर को मुर्हूत ट्रेडिंग पर अब तक के सबसे ऊंचे स्तर 21,004.96 पर बंद हुआ। उस वक्त से अब तक सेंसेक्स में करीब 18 फीसदी की गिरावट आई है और पिछले 10 सालों में इसने दूसरी दफा बेहद खराब प्रदर्शन किया है। संवत 2067 में बढ़ती महंगाई, ब्याज दरों में इजाफा और कॉरपोरेट प्रशासन मसले जैसे घरेलू कारकों का निवेशकों की धारणा पर असर पड़ा। इसके अतिरिक्त उन पर कुछ वैश्विक मुद्दों मसलन अमेरिका में मंदी और यूरो जोन में कर्ज संकट का असर भी देखा गया। वैसे अब संवत 2067 खत्म हो रहा है लेकिन कुछ समस्याएं अब भी बरकरार हैं और अगले साल के लिए बेहद उत्साहजनक तस्वीर नहीं दिख रही है। भारतीय रिजर्व बैंक (आरबीआई) ने मार्च 2010 से प्रमुख दरों में 13 बार इजाफा किया है और मंगलवार को मौद्रिक सख्ती की प्रक्रिया के खत्म होने के संकेत दिए जिससे भारतीय शेयरों में तेजी आई। इसी वजह से संवत 2067 के खत्म होने के एक दिन पहले सेंसेक्स में 315 अंकों की बढ़त हुई और यह 17,254.86 पर बंद हुआ। लंदन में एफऐंडसी ऐसेट मैनेजमेंट में निदेशक सैम महतानी का कहना है कि अगर मुद्रास्फीति और ब्याज दरों में कमी आती है तो भारतीय शेयर बाजार में इसका असर दिखेगा। वैश्विक स्तर पर सबकी निगाहें यूरो जोन पर टिकी हुई हैं क्योंकि इसे नेताओं की बैठक ब्रसेल्स में बुधवार को रही है जिसमें कर्ज संकट पर चर्चा होने के आसार हैं। इस कर्ज संकट की वजह से पूरी दुनिया के निवेशकों में निवेश के लिए उत्साह नहीं रहा था। टाटा ऐसेट मैनेजमेंट में इक्विटीज के सह प्रमुख भूपिंदर सेठी का कहना है, 'अगर कोई सकारात्मक खबर मिलती है तो बाजार में तेजी आ सकती है। लेकिन यह तेजी तभी बरकरार रह पाएगी अगर सरकार घरेलू स्तर पर कम ब्याज दरें और नीतिगत कदमों पर जोर दे साथ ही यूरो जोन के कर्ज संकट के हल पर उसका स्पष्ट नजरिया हो।' उनका कहना है, 'मूल्यांकन के लिहाज से हम एक आकर्षक जोन में हैं क्योंकि हम लंबी अवधि के औसत से नीचे हैं। हालांकि उतार-चढ़ाव और मंदी के दौरान मूल्यांकन कम ही रहा है।' मंगलवार को जब बाजार बंद हुआ तब सेंसेक्स का कारोबार 31 मार्च 2012 को खत्म होने वाले वित्तीय वर्ष की अनुमानित कमाई के 14.67 गुना पर हुआ। मोतीलाल ओसवाल फाइनैंशियल सर्विसेज के अध्यक्ष एवं प्रबंध निदेशक मोतीलाल ओसवाल का कहना है, 'हमने बाजार में मजबूती की स्थिति देखी है। यहां खरीदारी का रुझान है।' उनका कहना है, 'निवेशक बैंकिंग, दोपहिया वाहनों और सीमेंट जैसे क्षेत्रों में 15-20 फीसदी प्रतिफल मिलने की उम्मीद कर सकते हैं।' निफ्टी द्वारा अच्छे कारोबार के साथ 5100 का प्रतिरोध स्तर तोडऩे को आनंद राठी फाइनैंशियल के उपाध्यक्ष (शोध) डी डी शर्मा सकारात्मक लहजे से देखते हैं। संबंधित खबरें
मुश्किल वर्ष हुआ खत्म, उम्मीदों को दम
Domestic factors like rising inflation, rising interest rates, and corporate governance issues have weighed heavily on investor sentiment in FY2067. For Indian stocks, Euro 2067 started with high expectations. However, FY2067 continues to be a bearish year. For global issues such as the US recession and the euro zone debt crisis. However, FY2016 ends with a 51-fold slowdown. For stock market investors, the year ended on Tuesday. The Nifty closed at an all-time high of 21, 004.96 on November 5, 2010. The Bombay Stock Exchange (BSE) sensitive index of banking leaders has risen 13 times since March 2010, and services on Wednesday. However, their optimism about a positive outlook for the Indian financial sector was tempered by a positive outlook for the Tata Ossett-Osson financial services sector.
A difficult year has come to an end, hopes are dashed